[{"text_idx": "#000007", "text": "Mae perchennog bwyty yng Nghaernarfon yn dweud bod y busnes wedi cau ei ddrysau hyd nes ei fod yn gwneud arian, ac yntau wedi mynd i ddyled."}, {"text_idx": "#000008", "text": "Mae bwyty adnabyddus y Crochan yng Nghaernarfon wedi cau dros dro a\u2019r perchennog Chris Summers wedi mynd i ddatblygu bwyty traddodiadol yn Llundain."}, {"text_idx": "#000013", "text": "Ac yntau\u2019n gogydd proffesiynol, mae Chris Summers wedi symud i Lundain i ddefnyddio\u2019i ddoniau coginio er mwyn talu dyled Y Crochan ac ailagor y busnes."}, {"text_idx": "#000014", "text": "\u201cRwy\u2019n cymryd prosiect yn Llundain, lle rwy\u2019n helpu efo datblygu bwyty traddodiadol yma, yr hen chop houses oedd o gwmpas ryw 300-400 o flynyddoedd yn o\u0302l, lle mae\u2019r bwyty yn pwysleisio ar yr hen fath o gigoedd,\u201d meddai."}, {"text_idx": "#000019", "text": "Er bod y busnes wedi gorfod cau oherwydd nad oedd yn llewyrchus tuag at y diwedd, mae Chris Summers yn teimlo ei fod wedi dysgu llawer o\u2019r profiad o fod yn berchennog."}, {"text_idx": "#000021", "text": "\u201cByddwn yn hoffi dweud fy mod wedi dysgu llawer o fod yn berchennog y busnes, yn enwedig bod yn berchen ar fusnes am y tro cyntaf mewn diwydiant mor heriol,\u201d meddai wedyn."}, {"text_idx": "#000025", "text": "\u201cMae\u2019n bwysig fy mod yn bersonol yn cofio, er bod pethau yn ansicr efo\u2019r Crochan, fy mod yn cymryd y pethau positif rwy\u2019 wedi\u2019u dysgu.\u201d"}, {"text_idx": "#000030", "text": "\u201cYn anffodus trwy gyfnod Covid a blwyddyn diwethaf efo\u2019r heriau costau byw, doedd neb yn mynd allan i fwyta, dim gymaint a\u0302 beth oedd yn gwneud.\u201d"}, {"text_idx": "#000031", "text": "Pan agorodd y busnes yn 2021, roedd yn llewyrchus iawn yn y flwyddyn gyntaf."}, {"text_idx": "#000036", "text": "\u201cBeth wnes i, oedd yn gamgymeriad ac mae gennyf i ddim ond fy hun i feio am hyn, gwnes i benderfynu buddsoddi\u2019r arian i gyd yn o\u0302l i\u2019r busnes."}, {"text_idx": "#000039", "text": "\u201cCymerodd chwe mis i ni gwblhau\u2019r gegin newydd ar gost uchel iawn."}, {"text_idx": "#000041", "text": "\u201cDoedd dim ymwelwyr yn y dref."}, {"text_idx": "#000042", "text": "\u201cDoedd yna neb yn mynd allan i fwyta."}, {"text_idx": "#000043", "text": "\u201cDoedd y cefnogwyr lleol i gyd ddim yn mynd allan gymaint i fwyta."}, {"text_idx": "#000044", "text": "\u201cRoedd y costau oedd gennyf fi fel perchennog yn rhy uchel."}, {"text_idx": "#000048", "text": "\u201cYn anffodus, fel sy\u2019n digwydd mewn busnes, mae\u2019r Crochan wedi codi gymaint o ddyled, dydy o ddim yn gwneud synnwyr i aros ar agor ar y funud ac efallai bod fi\u2019n gwneud arian, yn enwedig ar ddechrau blwyddyn pan does dim un bwyty am wneud llawer o arian yr amser yma o\u2019r flwyddyn yng ngogledd Cymru heb so\u0302n am yng Nghaernarfon."}, {"text_idx": "#000055", "text": "\u201cEfo\u2019r busnes ddim mor dda y llynedd, roedd rhaid i ni dynnu hwnna i lawr bron i ddim."}, {"text_idx": "#000056", "text": "\u201cErbyn y diwedd, roeddwn yno ar ben fy hun efo un yn y bar ac un yn y gegin efo fi."}, {"text_idx": "#000061", "text": "Gyda Chymreictod a\u2019r Gymraeg yn agos at galon Chris Summers, roedd yn benderfynol o gynnig bwydlen draddodiadol Gymreig oedd yn bwysig i\u2019r gymuned leol."}, {"text_idx": "#000063", "text": "\u201cY cynllun oedd gennym ni yn y dechrau oedd cynnig bwyd traddodiadol yr ardal i ffrindiau a dilynwyr lleol,\u201d meddai."}, {"text_idx": "#000066", "text": "\u201cRwy\u2019 wedi bod yn ddigon ffodus i weithio a bwyta yn rhai o\u2019r llefydd gorau yng Nghymru."}, {"text_idx": "#000067", "text": "\u201cDoes yna neb yn cynnig bwyd traddodiadol Cymreig [yn yr ardal]."}, {"text_idx": "#000072", "text": "\u201cRoedd popeth fel ein bwydlenni ni yn Gymraeg."}, {"text_idx": "#000073", "text": "\u201cMae\u2019n dangos bo ni yn cefnogi\u2019r iaith fel busnes ac fel bwyty."}, {"text_idx": "#000074", "text": "\u201cRoeddem yn fwyty ofnadwy o boblogaidd.\u201d"}, {"text_idx": "#000081", "text": "Pride am gael ei gynnal yng Nghaerffili am y tro cyntaf haf yma"}, {"text_idx": "#000086", "text": "Neu gyda chyfeiriad ebost a chyfrinair:"}]